cyanic-selkie/wikianc huggingface dataset:
আর্থার অশি
ইংল্যান্ড গমন, ১৯২৯
দ্বিতীয় টেস্টের প্রথম ইনিংসে উইকেটবিহীন অবস্থায় ছিলেন। তবে, তার বোলিং বেশ মিতব্যয়ী ছিল। দ্বিতীয় ইনিংসে অবশ্য ২০ ওভার বোলিং করে চার উইকেট দখল করেছিলেন। এতে কোন মেইডেন ছিল না ও ৯৯ রান খরচ করতে হয় আর্থার অশিকে। টাইমসের প্রতিবেদনে উল্লেখ করা হয় যে, ইনিংসের সেঞ্চুরিকারী মরিস লেল্যান্ড ও মরিস টেটের কাছে বেশ নাকানিচুবানির শিকার হয়েছিল তার স্লো বোলিং। ওভার-পিচ বলগুলোকে তারা ড্রাইভ মারতে ব্যস্ত থাকেন। শর্ট বলগুলোকে থার্ড ম্যান এলাকা দিয়ে সীমানার বাইরে চলে যায়। এরপর টেস্ট দল থেকে বাদ পড়েন ও আর কখনো তাকে টেস্ট আঙ্গিনায় দেখা যায়নি।
অবসর
৫ মে, ১৯৪৯ তারিখে কেপ প্রদেশের মিডলবার্গে ৫০ বছর বয়সে আর্থার অশি’র দেহাবসান ঘটে।
২০১৮ ইন্ডিয়ান প্রিমিয়ার লিগ
২০১৮ ইন্ডিয়ান প্রিমিয়ার লিগ (আইপিএল ১১ নামেও পরিচিত) হচ্ছে ইন্ডিয়ান প্রিমিয়ার লিগের ১১তম আসর, এটি হচ্ছে একটি পেশাদার টুয়েন্টি২০ ক্রিকেট লিগ যেটি ২০০৭ সালে ভারতীয় ক্রিকেট নিয়ন্ত্রণ বোর্ড দ্বারা প্রতিষ্ঠিত হয়েছিল। এই আসরটি ২০১৮ সালের ৭ এপ্রিল হতে ২৭ মে পর্যন্ত আয়োজিত হবে। ২০১৩ সালে এক খেলায় স্পট ফিক্সিংয়ে জড়িত থাকার কারণে ২ বছর স্থগিত থাকার পর, এই আসরে চেন্নাই সুপার কিংস এবং রাজস্থান রয়্যালস পুনরায় খেলবে।
২০১৮ থেকে শুরু করে পাঁচ বছরের জন্য স্টার স্পোর্টস ₹১৬,৩৪৭.৫ কোটি ($২.৫৫ বিলিয়ন ডলার) ইন্ডিয়ান প্রিমিয়ার লিগের মিডিয়া অধিকার অর্জন করেছে।
খেলোয়াড় রক্ষণ নীতি
সবকয়টি দল সর্বোচ্চ ৫টি খেলোয়াড় নিজেদের কাছে রক্ষিত রাখতে পারবে। এটি হয় সরাসরি রক্ষণ বা মিলের অধিকারের মাধ্যমে করতে পারবে। সরাসরি রক্ষনে সর্বোচ্চ ৩টি খেলোয়াড় রাখতে পারবে। খেলোয়াড়দের এইরূপে সংরক্ষণ করা যাবে :
২০১৮-র ৪ জানুয়ারির মধ্যে আইপিএলের আট দলকে জানিয়ে দিতে হবে কোন কোন খেলোয়াড়কে তারা রেখে দিচ্ছে।
প্লেয়ার ধারণ মূল্য
এই মৌসুমে প্রতিটি দল সর্বোচ্চ ৮০ কোটি টাকা খরচ করতে পারবে। যদি কোনো দল ৩ জন খেলোয়াড় ধরে রাখে সেই ক্ষেত্রে খরচ হবে : সর্বমোট ৩৩ কোটি।
যদি কোনো দল ২ জন খেলোয়াড় ধরে রাখে সেই ক্ষেত্রে খরচ হবে : সর্বমোট ২১ কোটি।
নূন্যতম ১৮ টি খেলোয়াড় থেকে সর্বোচ্চ ২৫ টি খেলোয়াড় একটি দলে থাকতে পারে। সর্বোচ্চ ৮ জন বিদেশী থাকতে পারবে একটি দলে।
পুরস্কার এবং অর্জনসমূহ
২০১৮ ইন্ডিয়ান প্রিমিয়ার লিগ
জার্মানির ইতিহাস
জামার্নির ইতিহাসের বিবরণ প্রথম পাওয়া যায় রোমান অধিপতি জুলিয়াস সিজার কর্তৃক অনধিকৃত রাইন নদী পূর্ববর্তী অঞ্চল জের্মানিয়া হিসেবে। সিজার মধ্য ইউরোপের গল (বর্তমান ফ্রান্স) অঞ্চল অধিকৃত করলেও এই অঞ্চলটি দখল করতে পারেননি। ৯ খ্রিষ্টাব্দে তেউতোবুর্গ বনের যুদ্ধে জার্মান গোত্রের বিজয়ের ফলে এই অঞ্চলটি রোমান সাম্রাজ্যে সংযুক্তি হয়নি; তবে রাইন নদীর পাশে জের্মানিয়া সুপিরিয়র ও জের্মানিয়া ইনফেরিয়র নামে দুটি রোমান প্রদেশ গঠিত হয়েছিল। পশ্চিম রোমান সাম্রাজ্যের পতনের পর ফ্রাঙ্করা পশ্চিম জার্মানীয় গোত্রকে পরাজিত করে। ৮৪৩ খ্রিষ্টাব্দে ফ্রাঙ্কীয় সামাজ্য শার্লমাইনের উত্তরাধিকারীদের মধ্য বিভক্ত হওয়ার পর পূর্ব খণ্ড পূর্ব ফ্রাঙ্কিয়া নামে পরিচিতি লাভ করেন। ৯৬২ খ্রিষ্টাব্দে প্রথম অটো মধ্যযুগীয় জার্মান রাজ্য পবিত্র রোমান সাম্রাজ্যে পবিত্র রোমান সম্রাট হন।
প্রাক-ইতিহাস
১৯০৭ খ্রিষ্টাব্দে হোমো হাইডেলবার্গেনসিস চোয়ালের হাড় আবিষ্কারের মধ্য দিয়ে জার্মানিতে কমপক্ষে ৬০০,০০০ বছর পূর্বে প্রাচীন মানুষের উপস্থিতির প্রমাণ পাওয়া যায়। লোয়ার স্যাক্সনির শ্যোনিঙ্গেনের কয়লা খনি থেকে উত্তোলিত শিকারের পূর্ণাঙ্গ অস্ত্র এখন পর্যন্ত প্রাপ্ত পৃথিবীর সবচেয়ে প্রাচীন শিকারের পূর্ণাঙ্গ অস্ত্র। ১৯৯৪ থেকে ১৯৯৮ খ্রিষ্টাব্দের মধ্যে আটটি ৩৮০,০০০ বছরের পুরনো ১.৮২ থেকে ২.২৫ মিটার (৫.৯৭ থেকে ৭.৩৮ ফুট) দৈর্ঘ্যবিশিষ্ট কাঠের বল্লম পাওয়া যায়।
১৮৫৬ খ্রিষ্টাব্দে উত্তর রাইন-ওয়েস্টফালিয়ার ডুসেলডর্ফের নিকটবর্তী নিয়ান্ডার উপত্যকার চুনাপাথরের গ্রটু থেকে বিলুপ্ত মানব প্রজাতির হাড়ের ফসিল উদ্ধার করা হয়। এই ফসিলের ৪০,০০০ বছরের পুরনো বলে ধারণা করা হয় এবং ১৮৫৮ খ্রিষ্টাব্দে হারমান শাফহাউসেন প্রথমবারের মত জীবাশ্ম-নৃবৈজ্ঞানিক প্রজাতির বৈশিষ্ট প্রকাশ করেন। ১৮৬৪ খ্রিষ্টাব্দে এই প্রজাতির নামকরণ করা হয় নিয়ানডার্থাল (Homo neanderthalensis)।
জার্মানিক গোত্র, খ্রিষ্টপূর্ব ৭৫০-৭৬৮ খ্রিষ্টাব্দ
জার্মানিক গোত্রের উৎপত্তির বিবরণ নিয়ে এখনও বিতর্ক রয়ে গেছে। তবে লেখক অ্যাভেরিল ক্যামেরনের ধারণা অনুসারে নর্ডিক ব্রোঞ্জ যুগে বা প্রাক-রোমান লৌহ যুগের শেষভাগে এই গোত্রের আবির্ভাব ঘটে। দক্ষিণ স্ক্যান্ডিনেভিয়া ও উত্তর জার্মানিতে তাদের বাড়ি থেকে খ্রিষ্টপূর্ব ১ম শতাব্দীতে তারা দক্ষিণ, পূর্ব ও পশ্চিমে বিস্তার লাভ করতে থাকে। এছাড়া একই সময়ে তারা গলের কেল্টীয় গোত্র এবং ইরানি, বাল্টিক, ও মধ্য/পূর্ব ইউরোপের স্লাভিক সংস্কৃতির সংস্পর্শে আসতে শুরু করে।
মধ্যযুগ
৭৬৮ খ্রিষ্টাব্দে ফ্রাঙ্কিস রাজা পেপিনের মৃত্যুর পর তার জ্যেষ্ঠ পুত্র শার্লমাইন তার ক্ষমতা আরও দৃঢ় করেন এবং তার রাজ্য সম্প্রসারণ করেন। শার্লমাইন পাভিয়া দখলের মধ্য দিয়ে রয়্যাল লম্বার্ডের ২০০ বছরের শাসনের সমাপ্তি ঘটান এবং ৭৭৪ খ্রিষ্টাব্দে নিজেকে লম্বার্ডদের রাজা হিসেবে ঘোষণা দেন। ৭৭৬ খ্রিষ্টাব্দে এক বিপ্লবের পর লয়াল ফ্রাঙ্কিস অভিজাতগণ প্রাক্তন লম্বার্ড অভিজাতদের স্থলাভিষিক্ত হন। শার্লমাইনের রাজত্বে পরবর্তী ৩০ বছর ফ্রাঙ্কিয়ায় তার ক্ষমতা বৃদ্ধি পেতে থাকে। এছাড়া তিনি পূর্বে স্লাভ ও পানোনিয়ান অ্যাভারদের পরাজিত করেন এবং স্যাক্সন ও বাভারিয়ানসহ সকল গোত্রের বিরুদ্ধে জয়লাভ করেন। ৮০০ খ্রিষ্টাব্দের বড়দিনে পোপ তৃতীয় লিও শার্লমাইনকে রোমের ইমপেরাতোর রোমানোরুম (রোমানদের সম্রাট) হিসেবে মুকুট পরান।
প্রারম্ভিক আধুনিক যুগ
১৫১৭ খ্রিষ্টাব্দে ধর্মযাজক মার্টিন লুথার ৯৫টি সন্দর্ভ বিশিষ্ট একটি পাম্ফলেট প্রকাশ করে ভিটেনবার্গ শহরের মোড়ে লাগিয়ে দেন এবং সামন্ততান্ত্রিক জমিদারদের হাতে এর কপি দেন। তিনি তাদেরকে ভিটেনবার্গের গির্জায় নিয়ে আসতে পেরেছিলেন কিনা তা জানা যায়নি। তিনি যুক্তি প্রদর্শন করেন যে এই ৯৫টি উক্তির তালিকায় ক্যাথলিক গির্জার অধীনে খ্রিষ্টধর্ম বিশ্বাসের বিকৃত অনুশীলন ও অসদাচরণ বর্ণিত হয়েছে। পরিতোষণ ও কেরানি দপ্তর, পোপ ও উচ্চতর যাজকদের ক্ষমতার অপব্যবহার, গির্জার ধারণার প্রতি তার সংশয় এবং পোপের শাসনের বিরুদ্ধে আরোপ লাগানো লুথারের মুখ্য উদ্দেশ্য না হলেও তিনি এই বিষয়গুলোর জন্য জনগণের সমর্থন লাভ করেন।
জার্মান সাম্রাজ্য, ১৮৭১-১৯১৮
চ্যান্সেলর অটো ভন বিসমার্ক ১৮৯০ খ্রিষ্টাব্দ পর্যন্ত জার্মান সাম্রাজ্যের রাজনৈতিক গতিপথের সিদ্ধান্ত নেন। তিনি এক দিকে ফ্রান্সকে নিয়ন্ত্রণে রাখতে ও অন্য দিকে ইউরোপে জার্মানির প্রভাব দৃঢ় করতে ইউরোপে মিত্র বৃদ্ধি করেন। তার প্রধান রাষ্ট্রীয় নীতি ছিল সমাজতন্ত্রকে দমিয়ে রাখা ও রোমান ক্যাথলিক গির্জার প্রভাব কমানো। তিনি সার্বজনীন স্বাস্থ্য সেবা, পেনশন পরিকল্পনা ও অন্যান্য সামাজিক নিরাপত্তাসহ বিভিন্ন সামাজিক আইনের পাশাপাশি একাধিক সমাজতন্ত্র-বিরোধী আইন জারি করেন। ক্যাথলিকগণ রাজনৈতিক প্রতিপক্ষ তৈরি করে তার কুলটুরকাম্ফ নীতিকে প্রবলভাবে প্রতিরোধ করেন।
১৮৮৮ সালে তরুণ ও উচ্চাকাঙ্ক্ষী কাইজার দ্বিতীয় ভিলহেল্ম সম্রাট হন। তিনি অভিজ্ঞ রাজনীতিবিদের উপদেশ প্রত্যাখ্যান করেন এবং ১৮৯০ সালে বিসমার্কের পদত্যাগের নির্দেশ দেন। তিনি বিসমার্কের সতর্ক ও সূক্ষ্ম পররাষ্ট্র নীতির বিরোধিতা করেন এবং ব্রিটেন ও ফ্রান্সের মত উপনিবেশিক নীতি অনুসরণের সিদ্ধান্ত নেন। ১৯৯০ সালে জার্মান শিল্প ও অর্থনৈতিক পরাক্রম বেড়ে ব্রিটেনের সমতুল্য আকার ধারণ করে।
ভাইমার প্রজাতন্ত্র, ১৯১৯-১৯৩৩
ভার্সাই চুক্তির শান্তির অবমাননা শর্তাবলি জার্মানি জুড়ে তিক্ত অবিচারের বিরুদ্ধে উদ্দীপ্ত করে তুলে এবং নতুন গণতান্ত্রিক শাসনকে দুর্বল প্রতিপন্ন করে। ১৯১৮ সালের ডিসেম্বর মাসে জার্মানির কমিউনিস্ট পার্টি (কেপিডি) গঠিত হয় এবং ১৯১৯ সালে তারা নতুন প্রজাতন্ত্রকে পরাজিত করার চেষ্টা করে ব্যর্থ হয়। আডলফ হিটলার ১৯১৯ সালে নব্য গঠিত ন্যাশনাল সোশ্যালিস্ট জার্মান ওয়ার্কার্স পার্টির (এনএসডিএপি) নিয়ন্ত্রণ ভার গ্রহণ করেন, কিন্তু দলটি ১৯২৩ সালে মিউনিখে একটি অভ্যুত্থানে পরাজিত হয়। দুটি দল এবং প্রজাতন্ত্রকে সমর্থনকারী দলগুলো বিপ্লবী দল গড়ে তুলে যারা রাস্তাঘাটে সহিংস দ্বন্দ্বে লিপ্ত হয়। ১৯২৯ সালের পর দেশটি মহামন্দার কবলে পড়লে দুটি দলের ইলেক্টোরাল সমর্থন বৃদ্ধি পায় এবং এর ফলে অনেক বেকার জনগণ আধা-সামরিক বাহিনীতে কাজ পায়। গ্রামীণ ও নিম্ন মধ্যবিত্ত শ্রেণি প্রধান নাৎসিরা (সাবেক জার্মান ওয়ার্কার্স পার্টি) ভাইমার শাসন ব্যবস্থাকে হটিয়ে দেয় এবং ১৯৩৩ থেকে ১৯৪৫ সাল পর্যন্ত জার্মানি শাসন করে।
ইউথালিয়া টেলচিনিয়া
ব্লু ব্যারন (বৈজ্ঞানিক নাম: Euthalia telchinia (Ménétriés))এক প্রজাতির মাঝারী-বড় আকারের নীলচে সবুজ প্রান্তীকযুক্ত বাদামী রঙের প্রজাপতি। এরা নিমফ্যালিডি পরিবার এবং এউথালিয়া উপগোত্রের সদস্য। এই প্রজাতি ভারতের (বন্যপ্রাণ সংরক্ষণ আইন) অনুসারে এই প্রজাতি তফ্‌সিল ১ এর তালিকার অন্তর্ভুক্ত।
আকার
ব্লু ব্যারন এর প্রসারিত অবস্থায় ডানার আকার ৭০-৮৫ মিলিমিটার দৈর্ঘের হয়।
বিস্তার
এই প্রজাতি ভারত এর কর্নাটক এর কুর্গ, সিকিম থেকে অরুণাচল প্রদেশ পর্যন্ত, এছাড়া ভুটান, নেপাল এবং মায়ানমার এর বিভিন্ন অঞ্চলে দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয় প্রকারের পিছনের ডানা সমভাবে গোলাকৃতি (evenly rounded) এবং টর্নাসে বহিঃবর্তী (produced) নয়। সামনের ডানার অ্যাপেক্স অথবা শীর্ষভাগ বহিঃবর্তী তবে তীক্ষ্ণ অথবা সূঁচালো নয় (not pointed)।
পুরুষ
ডানার উপরিতল কালচে বাদামী। সামনের ডানার টার্মেন সাদা এবং টর্নাস থেকে ৩ নং শিরা অবধি টার্মিনাল অংশ নীল অথবা সবজে নীল বর্নের। পিছনের ডানার সাবটার্মিনাল এবং টার্মিনাল অংশ চওড়া ভাবে (টর্নাসের দিকে বেশী চওড়া) উজ্জ্বল নীল বন্ধনীযুক্ত।
স্ত্রী
ডানার উপরিতল ইষদ বাদামী এবং সামনের ডানার শীর্ষভাগ (apex) থেকে পিছনের ডানার ডরসামের দুই-তৃতীয়াংশ পর্যন্ত (ডানার গোড়ার দিকে) উভয় ডানাজুড়ে একটি কালচে বাদামী বন্ধনী বর্তমান যা সামনের ডানা থেকে পিছনের ডানার দিকে যত এগিয়েছে তত চওড়া হয়েছে। উক্ত বন্ধনী সামনের ডানায় শীর্ষ অথবা অ্যাপেক্স থেকে ডরসাম ও পিছনের ডানায় সেল এর একটু উপর থেকে ডরসাম অবধি বিস্তৃত। সামনের ডানার উপরিতলে সেল এর বাইরে ৫টি ধূসর সাদা ছোপের একটি বাঁকানো সারি লক্ষ্য করা যায়। উক্ত ছোপ সারির মধ্যবর্তী ছোপটি অপর ছোপগুলি অপেক্ষা খুব ছোট। কিছু কিছু নমুনাতে সামনের ডানার অ্যাপেক্স এ কয়েকটি ধূসর সাদা লম্বাটে দাগ সুস্পস্ট অথবা অস্পষ্ট ভাবে লক্ষ্য করা যায়। ডানার নিম্নতল হলদেটে বাদামী এবং উপরিতলের ন্যায় ছোপ ও দাগযুক্ত, তবে উপরিতলের উভয় ডানা জোড়া কালচে বাদামী বন্ধনীর কোনরকম ছাপ অথবা ইঙ্গিত ডানার নিম্নতলে দেখা যায় না। পিছনের ডানা বেসাল, ডরসাল ও ডিসকাল অংশের শুরুর ভাগ জুড়ে ছাইরঙা সাদা হয়।
আচরণ
দুষ্প্রাপ্য (rare) এই প্রজাপতি প্রজাতির Euthalia বর্গের প্রজাতিদের ন্যায় দ্রুত এবং ভূমি কাছাকাছি নীচ দিয়ে ১০০০-১৫০০মিটার উচ্চতা বিশিষ্ট পাহাড়ী অঞ্চল এবং পাহাড়ী জঙ্গলে এদের বিচরন পরিলক্ষিত হয়। দক্ষিন ভারতের পশ্চিমঘাট পর্বতমালায় (মূলত কর্নাটক এর কুর্গ এ) এবং উত্তরপূর্ব ভারতে এদের দর্শন মেলে। সাধারনত, এপ্রিল থেকে নভেম্বর পর্যন্ত এদের উপস্থিতি চোখে পড়ে। সিকিম এ জুন এবং অক্টোবর এ খাসি পাহাড় এপ্রিল অক্টোবর এ, নাগা পর্বতে জুলাই মাসে এবং কাচার (cachar) এ সেপ্টেম্বর মাসে এবং আসামের রানীতে মার্চ মাসে এই প্রজাতির দর্শন নথিভুক্ত হয়েছে।
১৯৮৯ তিয়েনআনমেন চত্বরে বিক্ষোভ
১৯৮৯ তিয়েনআনমেন স্কয়ারে বিক্ষোভ বেইজিংয়ে ছাত্রদের নেতৃত্বে অনুষ্ঠিত হয়। চীনে সচরাচর এ বিক্ষোভটি ৪ঠা জুনের ঘটনা বা ’৮৯-এর গণতান্ত্রিক আন্দোলন নামে পরিচিত। ১৯৮৯-এর বসন্তে এ বিক্ষোভকে শহরে বসবাসকারী অধিবাসীগণ ব্যাপকভাবে স্বাগতঃ জানায়। চীনের রাজনৈতিক নেতৃত্বও ব্যাপকভাবে দ্বিধা-বিভক্ত হয়ে পড়ে। অনমনীয় নেতৃবর্গ রাজধানীতে সামরিক আইনজারী করে এ বিক্ষোভকে জোরপূর্বক দমন করেন। ৩-৪ জুনে বিক্ষোভকে ছত্রভঙ্গ করতে নির্মমভাবে অগণিত হত্যাযজ্ঞ পরিচালিত হয়। এতে সেনাবাহিনী অ্যাসাল্ট রাইফেল ও ট্যাঙ্ক ব্যবহার করে। এ হত্যাযজ্ঞটি তিয়েনআনমেন স্কয়ার গণহত্যা বা ৪ জুন গণহত্যা নামে পরিচিত।
রুডি ম্যানকুসো
রুডি ম্যানকুসো একজন মার্কিন অভিনেতা, প্রযোজক, ইন্টারনেট ব্যক্তিত্ব, কোতুকাভিনেতা এবং সঙ্গীতঙ্গ। তিনি পূর্বে ভাইন এবং বর্তমানে  ইউটিউব এ তার তার হাস্যরসাত্মক ভিডিওর জন্য প্রসিদ্ধ। প্রযোজনা প্রতিষ্ঠান সটস্ স্টুডিও তার ইউটিবের ভিডিওগুলো তৈরি করতে বিনিয়োগ করে থাকে। তার অনেক ভিডিওগুলোই সুরেলা হাস্যরসের ধাচে রচিত। তার ইউটিউবে ২.৫ মিলিয়নেরও বেশি অনুসারী রয়েছে।
১৯৮৯ তিয়েনআনমেন চত্বরে বিক্ষোভ
প্রেক্ষাপট
১৫ এপ্রিল, ১৯৮৯ সালে চীনের সাবেক কমিউনিস্ট পার্টির মহাসচিব ও উদারবাদী রাজনৈতিক ও অর্থনীতি পুণর্গঠনকারী হু ইয়াওবাংয়ের মৃত্যুকে ঘিরে এ বিক্ষোভ পুঞ্জীভূত হতে থাকে। তার স্মরণে বিশ্ববিদ্যালয়ের ছাত্ররা শোভাযাত্রা সহকারে তিয়েনআনমেন স্কয়ারে একত্রিত হতে থাকে। মুদ্রাস্ফীতি, চাকুরীর সীমিত সুযোগ ও পার্টির অভ্যন্তরে দূর্নীতির বিরুদ্ধে হু সোচ্চার ছিলেন। বিক্ষোভকারীরা সরকারের স্বচ্ছতা, মতপ্রকাশের স্বাধীনতা, সংবাদপত্রের স্বাধীনতা, শিল্প-কারখানায় নিয়োজিত কর্মীদের অধিকারের বিষয়েও দাবী তোলে। বিক্ষোভের চূড়ান্ত পর্যায়ে প্রায় এক মিলিয়ন লোক সমবেত হয়েছিলেন। অধিকাংশই বেইজিংয়ের বিশ্ববিদ্যালয়ের ছাত্র ছিল।
রুডি ম্যানকুসো
জীবনী
তার জন্ম মার্কিন যুক্তরাষ্ট্রের নিউ জার্সি রাজ্যে, তিনি একজন ইতালীয় মার্কিন বাবা এবং ব্রাজিলিয়ান মায়ের সন্তান।  তিনি কিছু সময় ব্রাজিলের রিও দি জেনেরিও শহরে বসবাস করেন এবং এখনও অনর্গল পর্তুগিজ ভাষা বলতে পারেন। মাত্র ৫ বছর বয়স থেকেই ম্যানকুসো পিয়ানো বাজানো শুরু করেন।
১৯৮৯ তিয়েনআনমেন চত্বরে বিক্ষোভ
হত্যাকাণ্ড
শুরুতে সরকার বিক্ষোভকারীদের প্রতি নমনীয় ভূমিকায় ছিল। ছাত্ররা অনশনের ডাক দেয় ও দেশের বিভিন্ন অংশে তাদের সমর্থনে প্রতিবাদ সভা চলতে থাকে। মে মাসের মাঝামাঝিতে চার শতাধিক শহরের বিক্ষোভের আগুন ছড়িয়ে পড়তে শুরু করে। এর পরিপ্রেক্ষিতে চীনের অবিসংবাদিত নেতা তেং শিয়াওফিং ও দলের অন্যান্য বয়োজ্যেষ্ঠ নেতৃবর্গ বলপ্রয়োগের মাধ্যমে সমাধানের চেষ্টা করেন। ২০ মে, দলীয় কর্তৃপক্ষ সামরিক আইন জারী করেন ও বেইজিংয়ে ৩০০,০০০ সৈনিক মোতায়েন করেন।
রুডি ম্যানকুসো
কর্মজীবন
২০১৬ সালে বিনোদন ভিত্তিক প্রতিষ্ঠান সটস্ স্টুডিওস এর সাথে যুক্ত হয়ে ভিডিও তৈরি শুরু করেন এবং তার ইউটিউব চ্যানেল চালু করেন। ম্যানকুসোকে মার্কিন চ্যানেল কমেডি সেন্ট্রালে এর "ড্রাঙ্ক হিস্ট্রি" নামক ধারাবাহিক এবং এইচবিও চ্যানেলের "আউটপোস্ট" ধারাবাহিকে দেখা গিয়েছে। পাশাপাশি তিনি মারিয়া ক্যারি এবং ডিজে খালেদের সাথে ইউটিউব রেডের "কিস অফ ক্রিসমাস"-এ অভিনয় করেছেন। ইউটিউবে পুতুলের অভিনয় ভিত্তিক ধারাবাহিক অকোয়ার্ড পাপেটস-এর সত্বাধীকারী ম্যানকুরো ও সটস্ স্টুডিওস এবং এই ধারাবাহিকের উপস্থাপনার কাজটি তিনি নিজেই করে থাকেন। ম্যানকুসো, কানাডিয়ান গায়ক জাস্টিন বিবারের ২০১৭ সালের পার্পাস ওয়ার্ল্ড ট্যুর এর লাটিন আমেরিকা ভাগের ব্রাজিলের অংশের কনসার্ট সমূহের প্রথম শিল্পী ছিলেন। ২০১৭ সালের ১৭ই জুন ইতালীয় বিলাশবহুল ফ্যাশন হাউজ ডল্‌স এন্ড গাব্বানা ইতালির মিলান শহরে তাদের মেনস ফ্যাশন উইক এর বসন্ত/গ্রীষ্ম ২০১৮ নামক অনুষ্ঠানে, র‍্যাম্পে হাটার জন্য ম্যানকুসোকে আমন্ত্রন জানিয়েছিল। ২০১৭ সালে মেক্সিকোতে অনুষ্ঠেয় "এমটিভি মিলেনিয়াল অ্যাওয়ার্ডস" অনুষ্ঠানটিতে ম্যানকুসো উপস্থাপকের দায়িত্ব পালন করেন, পাশাপাশি সেখানে তিনি তার নিজস্ব পরিবেশনাও করেন। ২০১৭ সালের জুলাই মাসে ম্যানকুসো ব্রাজিলের গইয়াংইয়া শহরে অনুষ্ঠিত সেদেশের সবচেয়ে বড় গানের উৎসবে পরপর দুদিন গান পরিবেশন করেন।
১৯৮৯ তিয়েনআনমেন চত্বরে বিক্ষোভ
হত্যাকাণ্ড
বেইজিংয়ের প্রাণকেন্দ্র তিয়েনআনমেন স্কয়ারের দিকে অগ্রসরমান সেনাবাহিনীর আক্রমণকে রুখতে অস্ত্রহীন সাধারণ নাগরিকগণ বাঁধা দেবার চেষ্টা চালায়। ঐ স্কয়ারেই ছাত্রসহ অন্যান্য প্রতিবাদকারীরা সাত সপ্তাহ অবস্থান করছিল। কয়েকশত থেকে কয়েক হাজার পর্যন্ত নাগরিককে হত্যা করা হয়। চীন সরকার এ বিক্ষোভকে পাল্টা-বিপ্লব দাঙ্গা নামে পরিচিতি ঘটায়। এ ঘটনার বিষয়ে কোনরূপ আলোচনা ও স্মরণ করাকে নিষিদ্ধ ঘোষণা করা হয়।
হিমা দাস
হিমা দাস (Hima Das), (জন্ম ৯ জানুয়ারি ২০০০) একজন ভারতীয় অ্যাথলিট। তিনিই ভারতের প্রথম অ্যাথলিট যিনি যে কোনও পর্যায়ের বিশ্ব চ্যাম্পিনশিপের ট্র‌্যাক ইভেন্টে সোনা জিতেছেন। ২০১৮ সালের অনূর্ধ্ব ২০ জুনিয়র বিশ্ব চ্যাম্পিয়নশিপ, ফিনল্যান্ডের ট্যামপেয়ারে, মহিলাদের ৪০০ মিটারে স্বর্ণ পদক জিতে নিতে সময় নিয়েছেন ৫১.‌৪৬ সেকেন্ড। ২০১৮ জাকার্তা, এশিয়ান গেমসে তিনি মহিলাদের ৪০০ মিটারে রৌপ্য পদক এবং মহিলাদের ৪ x 8০০ মিটারে রিলে ও ৪*৪০০ মিটার মিশ্র রিলেতে স্বর্ণ পদক জিতেছেন।
প্রাথমিক জীবন
হিমা ২০০০ সালের ৯ জানুয়ারি অসমের নগাঁও জেলার ধিং গ্রামে জন্ম গ্রহণ করেন। তার পিতা রনজিৎ দাস এবং মাতা জোনালি দাস। তিনি তাদের ষষ্ঠ এবং কনিষ্ঠতম সন্তান। তার পিতা একজন চাষি। তিনি ছোটবেলা থেকেই খেলাধুলা ভালো বাসতেন, প্রথমে ফুটবল দিয়ে শুরু, স্থানীয় ছেলেদের সাথে খেলতেন, তারপর একদিন এক স্থানীয় কোচ পরামর্শ দেন অ্যাথলেটিক্স গ্রহণ করার জন্য। সেই শুরু, আর পিছনে তাকাতে হয়নি।
শীঘ্রই, এক আন্তঃ জেলা প্রতিয়োগিতায়, তিনি ১০০ এবং ২০০ মিটারে স্বর্ণ পদক জিতে নেন। সেখানে, তাকে এক যুব কল্যাণ অধিদপ্তরের অ্যাথলেটিক্সের কোচ, নিপন দাস দেখতে পান এবং তার কথায়, "হিমা সস্তা স্পাকিস পরে হাওয়ার মত দৌড়েছিলেন, এমন প্রতিভা তিনি আগে কখনো দেখেননি।" নিপন দাস ঠিক করেন হিমাকে কোচিং করাবেন, তিনি হিমার পিতাকে বোঝান যে হিমার অ্যাথলেটিক্সকে ভবিষ্যৎ আছে এবং তিনি যেন হিমাকে তার গ্রাম থেকে ১৪০ কিলোমিটার দূরে গুয়াহাটিতে স্থানান্তর করার অনুমতি দেন যাতে হিমা অ্যাথলেটিক্সকে উন্নতি করতে পারে এবং অবশেষে হিমার পিতা সম্মতি দেন।
হিমা সারুজাই স্পোর্টস কমপ্লেক্সের কাছাকাছি একটি ভাড়াটে বাসস্থানে থাকবার জন্য ব্যবস্থা করে দেন তার কোচ নিপন দাস এবং তিনি অবশেষে রাষ্ট্র একাডেমীতে হিমাকে ভর্তি নেওয়ার জন্য আর্জি জানান, যেহেতু একাডেমীতে শুধু বক্সিং এবং ফুটবল শেখানো হত, অ্যাথলেটিকদের জন্য কোন পৃথক উইং ছিল না, কিন্তু কর্মকর্তারা হিমার পারফরম্যান্স দেখার পর তাকে ভর্তি নেন। কোচ নিপন দাসের সহযোগিতায় এবং নিজের চেষ্টার ফলে আজ তিনি কিছু করে দেখাতে পেরেছেন।
সেভেন আপ
সেভেন আপ একটি লেবু-পাতিলেবু-গন্ধযুক্ত ক্যাফিনহীন কোমল পানীয় যার মালিক কিউরিগ ডক্টর পেপার, যদিও পানীয়টি আন্তর্জাতিকভাবে পেপসিকো বিতরণ করে থাকে। সেভেন আপ মূলত কোকা-কোলা কোম্পানির পানীয় স্প্রাইটের বাজার প্রতিদ্বন্দ্বী।
ইতিহাস
বাম|থাম্ব| পোর্টল্যান্ড, ওরেগন-এ সেভেন আপ বটলিং কোম্পানি ভবন (১৯৭৬) সেভেন আপ তৈরি করেছিলেন চার্লস লিপার গ্রিগ, যিনি ১৯২০ সালে তার সেন্ট লুইস ভিত্তিক কোম্পানি দ্য হাউডি কর্পোরেশন চালু করেছিলেন। গ্রিগ ১৯২৯ সালে লেবু-পাতিলেবুর কোমল পানীয়ের সূত্র নিয়ে এসেছিলেন। ১৯২৯ সালের ওয়াল স্ট্রিট মন্দার দুই সপ্তাহ আগে "বিব-লেবেল লিথিয়েটেড লেমন-লাইম সোডা" নামের পণ্যটি প্রবর্তন করেছিলেন। এটি ১৯৪৮ সাল পর্যন্ত লিথিয়াম সাইট্রেট, একটি মেজাজ স্থিতিশীলকারী ওষুধ ছিল।  এটি ১৯ শতকের শেষের দিকে এবং ২০ শতকের প্রথম দিকে জনপ্রিয় বেশ কয়েকটি পেটেন্ট ওষুধ পণ্যের মধ্যে একটি। ১৯৩৬ সালের মধ্যে আরও সংক্ষিপ্ত করার আগে এর নাম "7 আপ লিথিয়েটেড লেমন সোডা" করা হয়েছিল।
সংশোধিত নামের উৎপত্তি অস্পষ্ট। ব্রিটভিক দাবি করেন যে নামটি পানীয়ের সাতটি প্রধান উপাদান থেকে এসেছে, অন্যরা দাবি করেছেন যে সংখ্যাটি মূল রেসিপিতে থাকা লিথিয়ামের কোডেড রেফারেন্স ছিল, যার পারমাণবিক ভর ৭। ব্রিটভিক আরও দাবি করেছেন যে নামটি সেভেন আপ ৭-আউন্স বোতলকে ইঙ্গিত করে যখন কোকা-কোলা এবং অন্যান্য বেশিরভাগ কোমল পানীয় ৬-আউন্সের বোতলে ছিল।
সেভেন আপ কোম্পানিটি ১৯৭৮ সালে ফিলিপ মরিসের কাছে বিক্রি না হওয়া পর্যন্ত এর প্রতিষ্ঠাতা পরিবারের দ্বারা ব্যক্তিগতভাবে মালিকানাধীন ছিল, যারা ১৯৮৬ সালে দুটি অংশে বিক্রি করে: পেপসিকোর কাছে আন্তর্জাতিক বিভাগ এবং বিনিয়োগ সংস্থা হিকস অ্যান্ড হাস -এর নেতৃত্বে একটি গ্রুপের কাছে মার্কিন ব্যবসা। মার্কিন যুক্তরাষ্ট্রে, সেভেন আপ ১৯৮৮ সালে ডাঃ পেপারের সাথে একীভূত হয়; ক্যাডবেরি শোয়েপস ১৯৯৫ সালে সম্মিলিত কোম্পানিটি কিনেছিল। ডঃ পেপার স্ন্যাপল গ্রুপ ২০০৮ সালে ক্যাডবেরি শোয়েপস থেকে বিচ্ছিন্ন হয়েছিল; এটি ২০১৮ সালে কিউরিগ গ্রিন মাউন্টেনের সাথে মিলিত হয়ে কিউরিগ ডঃ মরিচ গঠন করে।
সেমিনোল হ্রদ
সেমিনোল হ্রদ, ফ্লোরিডার সীমান্তে জর্জিয়ার দক্ষিণ-পশ্চিম কোণে অবস্থিত একটি জলাশয়। এটি মার্কিন যুক্তরাষ্ট্রের সেনা বাহিনীর প্রকৌশলীদের দ্বারা রক্ষণাবেক্ষণ করা হয়। জলাশয়ের জায়গায় পানি এবং এর উপকূল  পর্যন্ত বিস্তৃত। সেমিনোল হ্রদের মাছের মধ্যে লার্জমাউথ বাস, ক্রাপি, চেইন পিকেরেল, ক্যাটফিশ, ডোরাকাটা বাস এবং অন্যান্য প্রজাতি রয়েছে। আমেরিকান অ্যালিগেটর, সাপ এবং বিভিন্ন জলপোকা হ্রদে শিকার করে।
ইতিহাস
জিম উডরুফ লক এবং বাঁধ প্রকল্পটি ১৯৪৬ সালের নদী ও হার্বারস অ্যাক্টে মার্কিন যুক্তরাষ্ট্র কংগ্রেস কর্তৃক অনুমোদিত হয় এবং পরের বছর এটির কাজ শুরু হয়। ১৯৫২ সালে বাঁধটি সম্পূর্ণ হওয়ার পর ১৯৫৭ সালে হ্রদটি খুলে দেওয়া হয়।
প্রকল্পটির ব্যয় ২৯ মিলিয়ন মার্কিন ডলার হবে বলে মনে করা হয়েছিল, তবে কাজ শেষ করতে $৪৬.৫ মিলিয়ন ডলার প্রয়োজন হয়েছিল। হ্রদের নাম দেওয়া হয়েছে সেমিনোল ইন্ডিয়ানদের নামে।
তোয়্যামা প্রশাসনিক অঞ্চল
তোয়্যামা প্রশাসনিক অঞ্চল (富山県? তোয়্যামা কেন্‌) হল জাপানের মূল দ্বীপ হোনশুর চুউবু অঞ্চলের অন্তর্গত হোকুরিকু উপাঞ্চলে অবস্থিত একটি প্রশাসনিক অঞ্চল। এর রাজধানী তোয়্যামা নগর। রাশিয়ার বাইরে পূর্ব এশিয়ার একমাত্র হিমবাহটি এখানে অবস্থিত; এটিকে ২০১২ খ্রিঃ শনাক্ত করা হয়।
ইতিহাস
ঐতিহাসিকভাবে তোয়্যামা প্রশাসনিক অঞ্চল এচ্চুউ প্রদেশ নামে পরিচিত ছিল। ১৮৭১ এ হান্‌ ব্যবস্থার অবসানের পর এচ্চুউ প্রদেশের ইমিযু জেলা নানাও প্রশাসনিক অঞ্চলের সাথে যুক্ত করা হয়, এবং অবশিষ্ট অংশের নতুন নামকরণ হয় নিইকাওয়া প্রশাসনিক অঞ্চল। ১৮৭২ এ ইমিযু জেলা আবার নিইকাওয়ায় সংযুক্ত হয়। ১৮৭৬ থেকে ১৮৮১ খ্রিঃ পর্যন্ত নিইকাওয়া ও ইশিকাওয়া প্রশাসনিক অঞ্চল দুটি সংযুক্ত থাকে। তার পর শেষ বারের মত এদের পৃথকীকরণ হয় এবং নিইকাওয়ার নতুন নামকরণ হয় তোয়্যামা প্রশাসনিক অঞ্চল।
১৯৫০ খ্রিঃ নাগাদ তোয়্যামায় কুখ্যাত ইতাই-ইতাই ঘটনা ঘটে।
ভূগোল
তোয়্যামা প্রশাসনিক অঞ্চলের পশ্চিমে আছে ইশিকাওয়া প্রশাসনিক অঞ্চল, উত্তর-পশ্চিমে নিইগাতা প্রশাসনিক অঞ্চল, দক্ষিণ-পূর্ব ও দক্ষিণে যথাক্রমে নাগানো ও গিফু প্রশাসনিক অঞ্চল এবং উত্তরে আছে জাপান সাগর।
পৌরসভা
২০০০ এর দশকে তোয়্যামার অনেকগুলি পৌর অঞ্চলের পারস্পরিক সংযোজন হওয়ার ফলে এখন এখানে জাপানের সবচেয়ে কম সংখ্যক পৌরসভার অবস্থান। এগুলির মধ্যে আছে ১০ টি নগর, ২ টি জেলা, ৪ টি শহর ও একটি মাত্র গ্রাম। পূর্বোক্ত সংযোজনের আগে এই সংখ্যাগুলি ছিল যথাক্রমে ৯ টি নগর, ১৮ টি শহর ও ৮ টি গ্রাম।
অর্থনীতি
২০১৪ এর হিসেব অনুযায়ী তোয়্যামা জাপানের মোট ধান উৎপাদনের ২.৫% উৎপাদন করত। তাতে পর্বতের খরস্রোতা নদী থেকে জলবিদ্যুৎ উৎপন্ন হয়। জাপান সাগরের উপকূল বরাবর অনেকগুলি মাছের ভেড়ি আছে। এখানকার ফার্মাসিউটিকাল শিল্প প্রধান কারিগরী শিল্পের স্থান অধিকার করে। এর পরেই আছে বৈদ্যুতীন যন্ত্র ও যন্ত্রাংশ; এই শ্রেণীর মধ্যে শিল্পে কাজে লাগানোর যোগ্য রোবট প্রভৃতিও পড়ে। এছাড়া অ্যালুমিনিয়াম, তামা প্রভৃতি দিয়ে ধাতব বস্তুনির্মাণ শিল্পও উল্লেখযোগ্য।
জনপরিসংখ্যান
২০০৮ এর ১লা ফেব্রুয়ারির হিসেব অনুযায়ী তোয়্যামা প্রশাসনিক অঞ্চলের জনসংখ্যা ছিল ১১,০৪,২৩৯ জন।
জর্ডানীয় দিনার
জর্দানীয় দিনার (دينار أردني; কোড: JOD; আনুষ্ঠানিকভাবে সংক্ষেপে জেডি বলা হয়) ১৯৫০ সাল থেকে বিদ্যমান জর্দানের মুদ্রা।
পশ্চিম তীরে ফিলিস্তিনি শেকেলের পাশাপাশি জর্দানের দিনারও বহুল ব্যবহৃত হয়। দিনারটিকে ১০ দিরহাম, ১০০ কিরশ (পিয়াস্ট্রেস নামেও পরিচিত) অথবা ১০০০ ফুলুসে বিভক্ত করা হয়। এটি মার্কিন ডলারের সাথে যুক্ত হয়।
ইতিহাস
১৯২৭ থেকে ১৯৫০ সাল পর্যন্ত ফিলিস্তিন মুদ্রা বোর্ড বাধ্যতামূলক প্যালেস্টাইন এবং আমিরেটস ট্রান্সজর্দান উভয় ক্ষেত্রেই ফিলিস্তিনি পাউন্ডকে সরকারি মুদ্রা হিসেবে জারি করে। ১৯৪৬ সালের ২৫ মে জর্দান একটি স্বাধীন রাজ্য হওয়ার পরে, একটি জাতীয় মুদ্রা জারি করার ধারণাটি জেগে ওঠে এবং ১৯৪৯ সালের ৩৫ নম্বর অস্থায়ী আইনটি পাসের দিকে পরিচালিত করে। এই আইনের অধীনে জর্দান মুদ্রা বোর্ড গঠন করা হয়েছিল, যা রাজ্যে জর্দানের মুদ্রা ইস্যু করার অধিকারী একমাত্র কর্তৃপক্ষ হিসেবে পরিণত হয়েছিল। লন্ডন ভিত্তিক এ সংস্থাটির একজন সভাপতি এবং চার জন সদস্য ছিলেন।
১৯৫০ সালের ১ জুলাই পর্যন্ত জর্দানীয় দিনার রাজ্যের সরকারি মুদ্রায় পরিণত হয় এবং ১৯৫০ সালের ৩০ সেপ্টেম্বর ফিলিস্তিনি পাউন্ডের রাজত্ব বন্ধ হয়ে যায়। যদিও জর্দান মুদ্রা বোর্ড এই নোটগুলো জারি করেছে, তবে নোটগুলোতে দেশটির সরকারি নাম, "জর্দানের হাশেমীয় রাজত্ব" লেখা রয়েছে।
১৯৫০ সালে জর্দানের সাথে পশ্চিম তীরকে সংযুক্ত করার পরে, জর্দানীয় দিনার সেখানে আইনি দরপত্র হয়ে যায় এবং এটি ফিলিস্তিনি পাউন্ডকে প্রতিস্থাপন করে।
১৯৯২ অবধি, মুদ্রাগুলো আরবিতে ফিল, কির্শ, দিরহাম এবং দিনার এবং ইংরেজিতে কেবল ফিল এবং দিনার হিসেবে ব্যবহৃত হত। ১৯৯২ সাল থেকে আরবিতে আর ফিল এবং দিরহাম আর ব্যবহার করা হয় না এবং ইংরেজি সংজ্ঞা দিনার এবং কিরশ বা পাইস্ট্রেসে দেওয়া হয়।
মুদ্রা
থাম্ব|261x261পিক্সেল|১০ পাইস্ট্রেস মুদ্রা কয়েনগুলি ১৯৪৮ সালে, ১, ৫, ১৯, ২০, ৫০ এবং ১০০ ফিলসের সংকলনে চালু হয়েছিল। ১ ফিলসের প্রথম নোটের সংখ্যাটি ভুলভাবে "১ ফিল" হিসেবে দেওয়া হয়েছিল। নতুন ২০ ফিলস কয়েন ১৯৬৫ সালে চালু হয়েছিল, ২৫ ফিলস ১৯৭০ সালে এবং ১৯৬৮ সালে দিনার কয়েন চালু হয়।
ব্যাংকনোট
১৯৪৯ সালে ব্যাঙ্কনোট ১, ৫, ১০ এবং ৫০ দিনার মূল্যের ধাতব মুদ্রা সরকার কর্তৃক জারি করা হয়। ১৯৫৯ সাল থেকে, জর্দান কেন্দ্রীয় ব্যাংক নোট উৎপাদন শুরু করে। ২০ দিনার নোট ১৯৭৭ সালে চালু হয়।
স্থির বিনিময় হার
২৩ শে অক্টোবর, ১৯৯৫ সাল থেকে, দিনার আনুষ্ঠানিকভাবে আইএমএফের বিশেষ অঙ্কন অধিকারে (এসডিআর) যুক্ত হয়েছিল, তখ এর মান ১ মার্কিন ডলার = ০.৭০৯ দিনার স্থির করা হয়েছিল, যা প্রায় ১ দিনার = ১.৪১০৪৪ ডলার। কেন্দ্রীয় ব্যাংক ডলার প্রতি ০.৭০৮ দিনারে মার্কিন ডলার কিনে, এবং ডলার প্রতি ০.৭১০ দিনারে মার্কিন ডলার বিক্রি করে। জর্দানীয় দিনারগুলির একটি নমুনা বিনিময় হার মার্কিন ডলারে:
নিউক্লিয় শৃঙ্খল বিক্রিয়া
থাম্ব|462x462পিক্সেল|একটি সম্ভাব্য [[নিউক্লিয় ফিশন|নিউক্লিয় ফিশন বিক্রিয়া। ১.একটি নিউট্রন শোষণের ফলে একটি ইউরেনিয়াম-২৩৫ পরমাণু দুইটি নতুন পরমাণুতে পরিণত হয় এবং তিনটি নতুন নিউট্রন ও অনেক বেশি পরিমাণে বন্ধন শক্তি উৎপন্ন হয়। ২. এগুলোর মধ্যে একটি নিউট্রন আবার আরেকটি ইউরেনিয়াম-২৩৮ পরমাণু দ্বারা শোষিত হয় এবং বিক্রিয়ায় আর কোন অবদান রাখে না। আরেকটি নিউট্রন শোষিত না হয়ে সিস্টেম থেকে বের হয়ে যায়। বাকি নিউট্রনটি একটি ইউরেনিয়াম-২৩৫ পরমাণুর সাথে সংঘর্ষ করে এবং সেটি ভেঙ্গে যায় এবং দুটি নিউট্রন ও আরো বন্ধন শক্তি নির্গমন করে । ৩. এই দুটি নিউট্রন আরো ইউরেনিয়াম-২৩৫ পরমাণুর সাথে সংঘর্ষ করে, সেগুলো ভেঙ্গে যায়, সাথে আরো কিছু নিউট্রন ও শক্তি নির্গত হয় । এভাবে বিক্রিয়াটি চলতে থাকে। ]]
যখন একটি নিউক্লিয় বিক্রিয়ার কারণে পরবর্তীতে আরও এক বা একাধিক বিক্রিয়া ঘটে এবং এই বিক্রিয়া ধারাবাহিকভাবে অগ্রসর হয় তখন তাকে নিউক্লিয় শৃঙ্খল বিক্রিয়া বলে। ভারি আইসোটোপ(যেমন- ২৩৫U ) এর বিভাজন এক ধরনের নিউক্লিয় বিক্রিয়া। যেকোন রাসায়নিক বিক্রিয়ার চেয়ে নিউক্লিয় শৃঙ্খল বিক্রিয়ায় কয়েক লক্ষ গুণ বেশি শক্তি নির্গত হয়।
ইতিহাস
জার্মান রসায়নবিদ ম্যাক্স বডেনস্টেইন ১৯১৩ সালে প্রথম রাসায়নিক শৃঙ্খল বিক্রিয়া প্রস্তাব করেন যা নিউক্লিয় শৃঙ্খল বিক্রিয়া প্রবর্তনের আগেই বোঝা গিয়েছিল । রাসায়নিক বিস্ফোরণের সময় যে ক্রমবর্ধিত উচ্চহারে বিক্রিয়া সংঘঠিত হয় তার জন্য যে রাসায়নিক শৃঙ্খল বিক্রিয়াই দায়ী তা আগেই বিজ্ঞানীরা বুঝতে পেরেছিলেন।
বলা হয়ে থাকে হাঙ্গেরিয়ান বিজ্ঞানী লিও সিলার্ড ১৯৩৩ সালের ১২ই সেপ্টেম্বর প্রথমে নিউক্লিয় শৃঙ্খল বিক্রিয়ার ধারণা অনুমান করেছিলেন। এর কিছুদিন আগে ১৯৩২ সালে নিউট্রন আবিষ্কৃত হয়। সিলার্ড বুঝতে পেরেছিলেন যে যদি একটি নিউক্লিয় বিক্রিয়ায় নিউট্রন উৎপন্ন হয় এবং তা পরবর্তীতে আরো নিউক্লিয় বিক্রিয়া ঘটায় তবে এই প্রক্রিয়াটি একটি স্ব-অবিরাম প্রক্রিয়া । যেহেতু তখনো ফিশন বিক্রিয়া আবিষ্কৃত হয় নি তাই সিলার্ড তার রাসায়নিক বিক্রিয়ার কৌশল হিসেবে ফিশনকে প্রস্তাব করেননি। এর পরিবর্তে সিলার্ড হালকা আইসোটপের মিশ্রণ প্রস্তাব করেন যা প্রচুর পরিমাণে নিউট্রন উৎপন্ন করে । পরের বছরে তিনি তার সরল পারমাণবিক চুল্লীর জন্য একটি পেটেন্ট দায়ের করেন।
১৯৩৬ সালে সিলার্ড বেরিলিয়াম ও ইন্ডিয়াম দিয়ে শৃঙ্খল বিক্রিয়া তৈরির ব্যর্থ প্রচেষ্টা চালান । ১৯৩৮ সালের ডিসেম্বরে বিজ্ঞানী অটো হান এবং ফ্রিজ স্ট্রসম্যান পারমাণবিক ফিশন আবিষ্কার ও প্রমাণ করেন। ১৯৩৯ সালে সিলার্ড এবং এনরিকো ফার্মি ইউরেনিয়ামে নিউট্রন বহুলিপিকরণ আবিষ্কার করেন এবং প্রমাণ করেন যে এই কৌশলে পারমাণবিক শৃঙ্খল বিক্রিয়া সম্ভব। এই আবিষ্কার আইনস্টাইন-সিলার্ড পত্র প্রেরণে সিলার্ডকে উৎসাহিত করে। এই পত্র ছিল সিলার্ড কর্তৃক প্রেরিত ও আলবার্ট আইনস্টাইন স্বাক্ষরিত যা মার্কিন রাষ্ট্রপতি ফ্রাঙ্কলিন ডি রুজভেল্টকে নাৎসি জার্মানি পারমাণবিক বোমা তৈরি করতে পারে এই মর্মে প্রেরিত সতর্কতা পত্র ।
শিকাগো বিশ্ববিদ্যালয়ের স্ট্যাগ ফিল্ডের পাদদেশে র‍্যাকেট খেলার কোর্টে ১৯৪২ সালের ২ ডিসেম্বরে এনরিকো ফার্মির নেতৃত্বে একটি দল শিকাগো পাইল-১ (সিপি-১) পরীক্ষামূলক চুল্লী দ্বারা প্রথম কৃত্রিম ও টেকসই নিউক্লিয় শৃঙ্খল বিক্রিয়া তৈরি করে। ফারমির পরীক্ষাগুলো ছিল আর্থার এইচ. কম্পটন এর ধাতুবিদ পরীক্ষাগারের ম্যানহাটান প্রকল্পের অংশ। পরবর্তীতে এই পরীক্ষাগারের নাম দেয়া হয় আর্গন ন্যাশনাল ল্যাবরেটরি এবং এটি হারনেসিং ফিশনের উপর গবেষণা চালানোর কাজে ব্যবহার করা হয়।
১৯৫৬ সালে আরকানাস বিশ্ববিদ্যালয়ের পল কুরোদা এই স্বীকার্য দেন যে প্রাকৃতিক ফিশন চুল্লীর অস্তিত্ব থাকতে পারে। যেহেতু পারমাণবিক শৃঙ্খল বিক্রিয়া ঘটতে পানি এবং ইউরেনিয়াম এর মত শুধুমাত্র প্রাকৃতিক পদার্থের প্রয়োজন হয়,সেহেতু পৃথিবীর ভূত্বকে এসব শৃঙ্খল বিক্রিয়া ঘটা সম্ভব। কুরোদার অনুমান যে সত্যি তা প্রমাণিত হয় ১৯৭২ সালে আফ্রিকার গ্যাবনের অকলোতে প্রাকৃতিক নিউক্লিয় ফিশন বিক্রিয়া আবিষ্কার হওয়ার পর।
ফিশন শৃঙ্খল বিক্রিয়া
নিউট্রন এবং বিভাজ্য আইসোটোপ(যেমন-235U) এর মধ্যে মিথষ্ক্রিয়ার ফলে ফিশন চেইন বিক্রিয়া ঘটে। এই চেইন বিক্রিয়া ঘটতে বিভাজ্য আইসোটোপ থেকে উৎপন্ন নিউট্রনের সাথে সাথে পরবর্তীতে এইসব নিউট্রন শোষণের জন্য আরো বিভাজ্য আইসোটোপ প্রয়োজন। যখন একটি পরমাণুতে নিউক্লিয় ফিশন ঘটে,তখন বিক্রিয়া থেকে বেশ কিছু নিউট্রন বের হয়ে যায়। এসব নিউট্রন চারপাশের মাধ্যমের সাথে ক্রিয়া করে এবং আরো বিভাজ্য জ্বালানির থাকলে, সেখানে শোষিত হয় এবং আরো ফিশন ঘটায়। এভাবে এই চক্র চলতে থাকে এবং এটি একটি স্ব-স্থিতিশীল প্রক্রিয়া।
পারমাণবিক বিদ্যুৎ চুল্লীতে কয়েকটি অনাবশ্যক ধাপে অত্যন্ত নিরাপত্তার সাথে পারমাণবিক বিক্রিয়ার হার নিয়ন্ত্রণ করা হয়। তাছাড়া পারমাণবিক চুল্লীর মজ্জায় বেশকিছু উপযুক্ত পদার্থ এবং ইউরেনিয়াম সংরক্ষণে অতিরিক্ত পদক্ষেপের কারণে সকল নিরাপত্তা বেষ্টনী নষ্ট হয়ে গেলেও কোন বিস্ফোরণ ঘটার সম্ভাবনা থাকে না। অন্যদিকে পারমাণবিক অস্ত্র এমনভাবে তৈরি করা হয় যাতে উচ্চ গতি এবং তীব্রতায় বিক্রিয়া সম্পন্ন হয় এবং একবার শুরু হলে তা নিয়ন্ত্রণ করা যায় না। ভালোভাবে ডিজাইন করা হলে, এই অনিয়ন্ত্রিত বিক্রিয়া বিস্ফোরণ সহকারে শক্তির নির্গমন ঘটায়।
নিউক্লিয় ফিশন জ্বালানি
বিস্ফোরণাকারে শৃঙ্খল বিক্রিয়া ঘটানোর জন্য উচ্চমানের জ্বালানিকে তার অতিক্রান্ত আকারের চেয়ে(আসলে অতিক্রান্ত ভর) বড় আকারে সমৃদ্ধ করে পারমাণবিক অস্ত্র বানানো হয়। অন্যদিকে শক্তি গ্রহণের নিমিত্তে বানানো নিউক্লিয় ফিশন চুল্লীগুলোতে সাধারণত নিম্নমানের জ্বালানি অর্থাৎ স্বল্প ইউরেনিয়াম যুক্ত অক্সাইড যৌগ(যেমন-UO2) ব্যবহার করা হয়।
ফিশন বিক্রিয়ার উৎপাদ
যখন কোন ভারী পরমাণুতে ফিশন ঘটে,তখন এটি দুই বা ততোধিক ভগ্নাংশে পরিণত হয়। এর সাথে কয়েকটি মুক্ত নিউট্রন, গামা রশ্মি, নিউট্রিনো এবং অনেক বেশি পরিমাণে শক্তি নির্গত হয়। ফিশন ভগ্নাংশ এবং নির্গত নিউট্রনগুলোর মোট স্থির ভর মূল পরমাণু ও তার উপর আপতিত নিউট্রনের মোট স্থির ভরের(অবশ্য ফিশন ভগ্নাংশগুলো স্থির অবস্থায় থাকে না) তুলনায় কম হয়। এই ভরের পার্থক্যটুকু E=Δmc² এই সমীকরণ অনুযায়ী শক্তিতে পরিণত হয়।
নির্গত শক্তি =
আলোর গতি,c, অনেক উচ্চ হওয়ার কারণে খুব অল্প ভর পার্থক্যেই অনেক বেশি পরীমাণে সক্রিয় শক্তি(যেমন-ফিশন ভগ্নাংশগুলোর গতি শক্তি) নির্গত হয় । এই শক্তি(বিকিরণ ও তাপরূপে) হারানো ভরকে বহন করে অর্থাৎ যখন তা বিক্রিয়ার আধার ত্যাগ করে, তখন এর ভর সংরক্ষিত হয়। সাধারণ রাসায়নিক বিক্রিয়া কয়েক eV শক্তি(যেমন হাইড্রোজেন পরমাণুতে ইলেক্ট্রনের বাঁধাই শক্তি ১৩.৬ eV) নির্গত হয়। কিন্তু পারমাণবিক ফিশন বিক্রিয়ায় কয়েক লক্ষ eV শক্তি নির্গত হয়।
উল্লেখ্য এই সমীকরণগুলো কেবল স্বল্পগতির নিউট্রনের ক্ষেত্রে প্রযোজ্য । গড় নির্গত শক্তি এবং নির্গত নিউট্রনের সংখ্যা আপতিত নিউট্রনের বেগের ফাংশন। এছাড়া, এই সমীকরণগুলোতে নিউট্রিনোর শক্তি বাদ দেয়া হয়েছে কারণ এই অতিপারমাণবিক কণাগুলো খুবই নিস্ক্রিয় এবং সাধারণত সিস্টেমে শক্তি নির্গমন করে না।
উত্তেজিত নিউট্রনের আয়ুষ্কাল
উত্তেজিত নিউট্রনের আয়ুষ্কাল,I, বলতে নিউট্রন নির্গমনের গড় সময়কালকে বোঝায়। অর্থাৎ নিউট্রন শোষণ অথবা সিস্টেম থেকে বেরিয়ে যেতে তার যে সময় লাগে তাই উত্তেজিত নিউট্রনের আয়ুষ্কাল। এখানে আয়ু বা জীবনকাল শব্দটা ব্যবহার করা হয়েছে কারণ অনেক সময় নিউট্রন নির্গমনকে জন্ম এবং পরবর্তীতে শোষণকে বলা হয় মৃত্যু। তাপীয়(স্বল্পগতির নিউট্রন) ফিশন চুল্লীতে উত্তেজিত নিউট্রনের আয়ুষ্কাল ১০−৪ সেকেন্ডের কাছাকাছি হয় এবং দ্রুতগতির ফিশন চুল্লীর ক্ষেত্রে তা ১০−৭ সেকেন্ডের ক্রমে পৌছায়। এত অতি ক্ষুদ্র আয়ুষ্কাল এমন যে ১ সেকেন্ডে, ১০,০০০থেকে ১০,০০০,০০০ নিউট্রনের আয়ু শেষ হয়ে যেতে পারে। চুল্লীতে গুরুত্বপূর্ণ বা গুরুত্বহীন সকল ধরনের নিউট্রনকে হিসাবে নিয়ে এই গড় উত্তেজিত নিউট্রনের আয়ুষ্কাল হিসাব করা হয়। অন্যদিকে মোটামুটিভাবে গুরুত্বপূর্ণ নিউট্রনকে হিসাবে নিয়ে কার্যকর উত্তেজিত নিউট্রনের আয়ুষ্কাল নির্ধারণ করা হয়।
গড় উৎপাদনকাল
ফিশনের ফলে উৎপন্ন নিউট্রনের গড় সময়কালকে গড় উৎপাদনকাল, Λ বলে। গড় উৎপাদনকাল, উত্তেজিত নিউট্রনের আয়ুষ্কাল থেকে ভিন্ন কারণ গড় উৎপাদনকাল হিসাব করা হয় শুধুমাত্র সেসকল নিউট্রনকে নিয়ে যেগুলো ফিশন বিক্রিয়া ঘটায়। এই দুই সময়কালকে নিচের সমীকরণ দ্বারা সম্পর্কযুক্তঃ
এখানে, k হল কার্যকর নিউট্রন গুণক, যা পরবর্তীতে বর্ণিত হয়েছে।
কার্যকর নিউট্রন গুণক
কার্যকর নিউট্রন গুণক, k, হল ফিশন বিক্রিয়ায় উৎপন্ন গড় নিউট্রন সংখ্যা যেগুলো আরো ফিশন ঘটায়। বাকি নিউট্রনগুলো হয় ফিশন বহির্ভূত বিক্রিয়া দ্বারা শোষিত হয় অথবা শোষিত না হয়ে সিস্টেম থেকে বের হয়ে যায়। একটি নিউক্লিয় চেইন বিক্রিয়া কীভাবে ঘটছে তা k এর মান নির্ধারণ করেঃ
যোগতত্ত্বোপনিষদ্
যোগতত্ত্বোপনিষদ্ (সংস্কৃত: योगतत्त्वोपनिषत्) বা যোগতত্ত্ব উপনিষদ্ (সংস্কৃত: योगतत्त्व उपनिषत्) হল হিন্দুধর্মের একটি গুরুত্বপূর্ণ উপনিষদ্‌। সংস্কৃত ভাষায় রচিত এই গ্রন্থটি অথর্ববেদের সঙ্গে সম্পৃক্ত এগারোটি এবং চার বেদের সঙ্গে জড়িত মোট কুড়িটি যোগোপনিষদের অন্যতম। মুক্তিকোপনিষদে রাম কর্তৃক হনুমানের নিকট কথিত ১০৮টি উপনিষদের তালিকা যোগতত্ত্বোপনিষদের ক্রমিক সংখ্যা ৪১। উপনিষদ্ হিসেবে যোগতত্ত্বোপনিষদ্ হিন্দুধর্মের দার্শনিক ধ্যানধারণার উপস্থাপক বেদান্ত সাহিত্যধারার অঙ্গ।
যোগতত্ত্বোপনিষদের প্রাপ্ত পুথিগুলির দু’টি প্রধান পাঠান্তরের কথা জানা যায়। একটি পাঠান্তরে পনেরোটি শ্লোক রয়েছে, কিন্তু তা অথর্ববেদের সঙ্গে যুক্ত। অপর পাঠান্তরটি কৃষ্ণ যজুর্বেদের সঙ্গে যুক্ত এবং ১৪২টি শ্লোকবিশিষ্ট। এই বর্ধিত পুথিটি অনেকটাই অন্যরকম এবং তেলুগু ভাষায় রচিত। এই গ্রন্থটি বৈষ্ণবীয় ধারণায় যোগ দর্শনের বর্ণনার জন্য বিশেষভাবে উল্লেখযোগ্য।
যোগতত্ত্বোপনিষদ্ গ্রন্থটিতে যোগসূত্র, হঠযোগ ও কুণ্ডলিনী যোগের অনুরূপ ধ্যানধারণা বর্ণনা করা হয়েছে। এই গ্রন্থে যোগের চারটি ধরন আলোচিত হয়েছে: মন্ত্রযোগ, লয়যোগ, হঠযোগ ও রাজযোগ। বেদান্ত দর্শনের ব্যাখ্যাকারী হিসেবে এই উপনিষদে ওঁ অক্ষর থেকে শুরু করে যোগ প্রক্রিয়ার মধ্য দিয়ে আত্মার অর্থ বিস্তারিতভাবে বর্ণনা করা হয়েছে। যোগতত্ত্বোপনিষদের মতে, “যোগানুশীলন ব্যতিরেকে জ্ঞান মোক্ষ প্রদান করতে পারে না, আবার জ্ঞান ব্যতিরেকে যোগও মোক্ষদায়ী হয় না” এবং সেই সঙ্গে এও বলা হয়েছে যে “যিনি মোক্ষলাভ করতে চান, তিনি যোগ ও জ্ঞান উভয়েরই অনুশীলন করবেন”।
নাম-ব্যুৎপত্তি
‘যুজ্’ ধাতু থেকে উৎসারিত সংস্কৃত ‘যোগ’ শব্দটির সাধারণ আক্ষরিক অর্থ ‘সংযুক্ত করা’, ‘একত্রিত করা’ বা ‘যোজিত করা’। সংস্কৃত ভাষা ও ভারতীয় দর্শন বিশেষজ্ঞ সুরেন্দ্রনাথ দাশগুপ্তের মতে, "যোগ" শব্দটি সম্ভবত ‘যুজির যোগ’ (সংযোজিত করা) বা ‘যুজ্ সমাধৌ’ (মনসংযোগ করা) ধাতু দু’টির কোনও একটি থেকে উৎসারিত।
‘যোগতত্ত্ব’ শব্দটি ‘যোগ’ ও ‘তত্ত্ব’ শব্দদ্বয় গঠিত একটি যৌগিক শব্দ। ‘তত্ত্ব’ শব্দের অর্থ ‘সত্য’ বা "বাস্তবতা, তৎ-ত্ব"। জার্মান ভারততত্ত্ববিদ ও দর্শনের অধ্যাপক পল ডুসেন ‘যোগতত্ত্ব’ শব্দটির অর্থ করেছেন ‘যোগের সারাংশ’ ("the essence of Yoga")।
‘উপনিষদ্’ হল বেদের জ্ঞানকাণ্ড বেদান্ত সাহিত্যের অন্তর্গত গুহ্যতত্ত্ব-সংক্রান্ত ধর্মগ্রন্থ। উপনিষদেই হিন্দুধর্মের দার্শনিক ধ্যানধারণাগুলি গ্রন্থিত হয়েছে। এই শাস্ত্রটিকে বেদের সর্বোচ্চ উদ্দেশ্য বলে গণ্য করা হয়।
কালপঞ্জি ও সংকলন
এলিয়াডের মতে, যোগতত্ত্বোপনিষদ্ যোগকুণ্ডলিণ্যুপনিষদ্, বরাহোপনিষদ্ ও পাশুপতব্রহ্মোপনিষদ্ ইত্যাদি দশ অথবা এগারোটি পরবর্তীকালীন যোগ উপনিষদের পূর্বে রচিত হয়েছিল। গণিতের অধ্যাপক তথা হিন্দু ও বৌদ্ধধর্মে যোগ দর্শন-বিষয়ক লেখক মাইকেল হোয়াইটম্যান একটি সম্ভাব্য বিকল্প কালপঞ্জির কথা উল্লেখ করেছেন।) তিনি মনে করেন, গ্রন্থখানি সম্ভবত ১৫০ খ্রিস্টাব্দ নাগাদ রচিত। তুলনামূলক ধর্মবিদ্যার অধ্যাপক ডেভিড গর্ডন হোয়াইট অপরপক্ষে মনে করেন যে, এই গ্রন্থের "ধ্যানধারণা ও চিত্রাবলি ধ্রুপদি বেদান্তের ঐতিহ্য থেকে" উৎসারিত এবং এটি সম্ভবত একটি মধ্যযুগীয় গ্রন্থ, যার রচনাকাল খ্রিস্টীয় একাদশ থেকে ত্রয়োদশ শতাব্দীর মধ্যবর্তী সময়। গেভিন ফ্লাড মনে করেন যে, যোগতত্ত্বোপনিষদ্ অন্যান্য যোগ উপনিষদের সঙ্গেই সম্ভবত খ্রিস্টপূর্ব ১০০ থেকে ৩০০ খ্রিস্টাব্দের মধ্যবর্তী সময়ে রচিত।
১৬৫৬ খ্রিস্টাব্দে সুলতান মোহাম্মেদ দারা শিকোহ "ঔপনেখৎ" নামে পঞ্চাশটি উপনিষদের একটি ফার্সি অনুবাদ-সম্বলিত সংকলন সম্পাদনা করেন। এই সংকলনের মুখবন্ধে তিনি এটিকে ধর্ম-বিষয়ে শ্রেষ্ঠ গ্রন্থ বলে উল্লেখ করেছিলেন। এই সংকলনের ২২ সংখ্যক উপনিষদ্টি ছিল যোগতত্ত্বোপনিষদ্। উত্তর ভারতে জনপ্রিয় উপনিষদ্ সংকলনগুলির ক্রমানুসারেই দারা শিকোহ-র সংকলনটি গ্রন্থিত হয়েছিল। হেনরি টমাস কোলব্রুক সম্পাদিত ৫২টি উপনিষদের সংকলনে এই উপনিষদ্টির ক্রমসংখ্যা ২৩। খ্রিস্টীয় চতুর্দশ শতাব্দীর বেদান্ত শাস্ত্রজ্ঞ শংকরানন্দের কিছুকাল পরের ব্যক্তিত্ব নারায়ণের ৫২টি উপনিষদের সংকলনের বিবলিওথিকা ইন্ডিকা সংস্করণেও এই উপনিষদ্টির ক্রমসংখ্যা ২৩।
গঠন
যোগতত্ত্বোপনিষদের তেলুগু পাঠান্তরে ১৪২টি শ্লোক আছে। অন্যদিকে সংস্কৃত ভাষায় রচিত এই গ্রন্থের ক্ষুদ্রতম প্রাপ্ত পুথিটিতে আছে মাত্র পনেরোটি শ্লোক। উভয় পাঠের প্রারম্ভেই হিন্দু দেবতা বিষ্ণুকে পরমপুরুষ, মহাযোগী, পরমেশ্বর, মহাতপস্বী ও সত্যের পথে এক প্রদীপ রূপে বন্দনা করা হয়েছে। এই কারণে গ্রন্থটি হিন্দুধর্মের বৈষ্ণবীয় প্রথার সঙ্গে সম্পর্কযুক্ত।
সংস্কৃত পাঠের ৩ থেকে ১৫ সংখ্যক শ্লোকগুলির অর্থ ও বার্তা প্রতিফলিত হয়েছে এই গ্রন্থের তেলুগু পাঠের শেষ তেরোটি শ্লোকে।
বিষয়বস্তু
যোগতত্ত্বোপনিষদ্ হল যোগ-সংক্রান্ত প্রাপ্ত প্রাচীনতম গ্রন্থগুলির অন্যতম। এই গ্রন্থে যোগের পদ্ধতি ও উপকারিতার বিস্তারিত বিবরণ দেওয়া হয়েছে। "প্রথম কোনও উপনিষদে অনুশীলন ও ধ্যানের মাধ্যমে প্রাপ্ত অসাধারণ ক্ষমতাগুলির অসংখ্য ও যথাযথ বিস্তারিত বিবরণ প্রদত্ত হল। চারটি প্রধান আসনের (সিদ্ধ, পদ্ম, সিংহ ও ভদ্র) কথা উল্লিখিত হয়েছে, সেই সঙ্গে প্রথম অনুশীলনকারীদের বাধাগুলির কথাও বলা হয়েছে – আলস্য, বাচালতা ইত্যাদি। এরপর রয়েছে প্রাণায়মের একটি বিবরণ, সঙ্গে রয়েছে মাত্রার (শ্বাসক্রিয়ার পর্যায়ের পরিমাপের একক) সংজ্ঞা এবং অতিন্দ্রীয়বাদী শারীরতত্ত্বের গুরুত্বপূর্ণ বিবরণ (শরীরের লঘুত্ব, গাত্রবর্ণের উজ্জ্বলতা, পাচনশক্তির বৃদ্ধি প্রভৃতি বাহ্য চিহ্নাদির মাধ্যমে নাড়িশুদ্ধির কথা বর্ণিত হয়েছে)।"
- যোগতত্ত্বোপনিষদ্ সম্পর্কে মারশিয়া এলিয়াড
আত্ম-উপলব্ধি ও যোগ-শিক্ষার্থীর গুণাবলি
ব্রহ্মার অনুরোধে বিষ্ণু ব্যাখ্যা করলেন যে, সকল আত্মাই মায়া সৃষ্ট জাগতিক সুখ ও দুঃখের চক্রে আবদ্ধ এবং মোক্ষ জন্ম, বার্ধক্য ও ব্যাধির চক্রের হাত থেকে উদ্ধার পাওয়ার সহায়ক। বিষ্ণু বলেন, এই ক্ষেত্রে শাস্ত্রজ্ঞান নিষ্ফল এবং “মোক্ষের অবর্ণনীয় অবস্থা” তাদের এমনকি দেবতাদেরও সুকৌশলে এড়িয়ে যায়।
যোগতত্ত্বোপনিষদের মতে, পরম সত্য ও সর্বোচ্চ সত্ত্বা ব্রহ্মকে জানলে তবেই মোক্ষ ও আত্ম-উপলব্ধির পথে উপনীত হওয়া যায়। যদি কোনও যোগ-শিক্ষার্থী “আসক্তি, ক্রোধ, ভয়, ভ্রান্তি, লোভ, অহংকার, কাম, জন্ম, মৃত্যু, কার্পণ্য, মূর্ছা, ইন্দ্রিয়বিলাস, ক্ষুধা, তৃষ্ণা, উচ্চাকাঙ্ক্ষা, লজ্জা, ত্রাস, হৃদয়-জ্বালা, শোক ও আনন্দ” হতে মুখ হতে পারে তবে সে এই সর্বোচ্চ সত্ত্বাকে উপলব্ধি করতে পারবে।
যোগ ও জ্ঞান
যোগতত্ত্বোপনিষদের প্রথম দিকের শ্লোকগুলিতে, যোগ ও জ্ঞানের উপর যুগপৎ গুরুত্ব আরোপ করা হয়েছে এবং বলা হয়েছে যে উভয়েই পারস্পরিকভাবে প্রয়োজনীয় ও পরস্পরের পরিপূরক।
তস্মাদ্দোষবিনাশার্থমুপায়ং কথয়ামি তে। যোগহীনং কথং জ্ঞানং মোক্ষদং ভবতি ধ্রুবম্।। যোগো হি জ্ঞানহীনস্তু ন ক্ষমো মোক্ষকর্মণি। তস্মাজ্জ্ঞানং চ যোগং চ মুমুক্ষুর্দৃঢ়মভ্যসেৎ।। অজ্ঞানাদেব সংসারো জ্ঞানাদেব বিমুচ্যতে। জ্ঞানস্বরূপমেবাদৌ জ্ঞানং জ্ঞেয়ৈকসাধনম্।।
যোগ
যোগতত্ত্বোপনিষদে বিষ্ণু ব্রহ্মাকে বলেন যে, যোগ হল এক, কিন্তু অনুশীলনের ক্ষেত্রে বিভিন্ন প্রকারের। তার মধ্যে চারটি যোগ প্রধান – মন্ত্রযোগ (যা মন্ত্রের মাধ্যমে সাধিত হয়), লয়যোগ (যা গভীর মনঃসংযোগের মাধ্যমে সাধিত হয়), হঠযোগ (যা প্রয়াসের মাধ্যমে সাধিত হয়) এবং রাজযোগ (যা ধ্যানের মাধ্যমে সাধিত হয়)।
যোগতত্ত্বোপনিষদের মতে, এই চার প্রকার যোগেই চারটি অবস্থা প্রাপ্ত হওয়া যায়: ‘আরম্ভ’ (সূচনা, এই পর্যায়ে অহিংসা ও সঠিক খাদ্যাভ্যাসের সঙ্গে আসন অভ্যাস করা শুরু করতে হয়), ‘ঘট’ (এই দ্বিতীয় সংগতকরণ পর্যায়ে শ্বাস-প্রশ্বাস নিয়ন্ত্রণ এবং দেহ ও মনের সম্পর্কটি শিক্ষা করতে হয়), ‘পরিচয়’ (তৃতীয় ঘনিষ্ঠ পর্যায়ে বায়ুপ্রবাহ রুদ্ধ ও নিয়ন্ত্রিত এবং পরে মন ও আত্মার মধ্যে সম্পর্ক স্থাপনের জন্য ধ্যান অভ্যাস করতে হয়), এবং (চতুর্থ পর্যায়ে সমাধি লাভ হয় এবং আত্মাকে উপলব্ধি করা যায়)। এই গ্রন্থের হঠযোগের উপর বিশেষ গুরুত্ব আরোপ করা হয়েছে এবং অধিকাংশ শ্লোকই হঠযোগ-বিষয়ক। যদিও এও বলা হয়েছে রাজযোগে যোগসাধনা শীর্ষবিন্দুতে আরোহণ করে।
যোগতত্ত্বোপনিষদে মন্ত্রযোগকে মন্ত্রের শ্রাবণিক পাঠের একটি নিয়ম বলে উল্লেখ করা হয়েছে, কিন্তু এও বলা হয়েছে যে এটি যোগের একটি অধস্তন স্তর। এই পদ্ধতিতে বারো বছর ধরে মন্ত্র পাঠ বা সুরে বর্ণ শব্দের আবৃত্তি করতে হয়। যোগতত্ত্বোপনিষদের মতে, এর মাধ্যমে ধীরে ধীরে জ্ঞান এবং কৃচ্ছ্রতাসাধনের বিশেষ ক্ষমতা অর্জন করা যায়। সেই সঙ্গে এই গ্রন্থে এও বলা হয়েছে যে, মন্ত্র-ভিত্তিক এই যোগ-পদ্ধদিটি সেই সব স্থূলবুদ্ধির ব্যক্তির জন্য যারা অন্য তিন ধরনের যোগ সাধনে অক্ষম।
লয়যোগকে বর্ণনা করা হয়েছে গভীর মনঃসংযোগের একটি পদ্ধতি হিসেবে, যেখানে দৈনন্দিন কার্যকলাপের মধ্যে দিয়ে সর্বক্ষণ চিন্তার কেন্দ্রে থেকে “অখণ্ড ঈশ্বর” ধারণাটি। গুরুত্বের দিক থেকে লয়যোগের স্থান দ্বিতীয়। এটির কেন্দ্রে থাকে চিত্ত বা মনকে সংহতকরণের একটি পদ্ধতি, যেখানে ব্যক্তি সর্বদা নিরাকার ঈশ্বরের ধারণা করে চলে।
ধ্যান আলোচনার পরে ১২৮ সংখ্যক শ্লোক থেকে এই গ্রন্থে হঠযোগের কুড়িটি স্তর বর্ণিত হয়েছে, যার মধ্যে রয়েছে ‘মহামুদ্রা’, ‘মহাবন্ধ’, ‘খেচরী মুদ্রা’, ‘মূলবন্ধ’, ‘উড্ডীয়ন বন্ধ’, ‘জলন্ধর বন্ধ’, ‘বজ্রোলি’, ‘অমরোলী’ ও ‘সহজোলি]। এরপর সংস্কৃত পণ্ডিত আয়াঙ্গারের অনুবাদ অনুযায়ী এই উপনিষদে রাজযোগকে যোগীদের জগৎ থেকে নিজেদের বিচ্ছিন্ন করার মাধ্যম বলে উল্লেখ করা হয়েছে। এই গ্রন্থের ধ্যানের অবলম্বন হিসেবে প্রণব বা ওঁ মন্ত্রটির কথা উল্লেখ করা হয়েছে, যেটিকে ১৩৪-১৪০ সংখ্যক শ্লোকগুলিতে ব্যাখ্যাও করা হয়েছে। এরপর মোক্ষের স্বরূপ ও পরম সত্য সম্পর্কে একটি বিবৃতি প্রদান করা হয়েছে এই গ্রন্থে।
আসন
যোগতত্ত্বোপনিষদে অনেক আসনের কথা উল্লেখ করা হয়েছে, কিন্তু বলা হয়েছে যে প্রাণায়মের প্রাথমিক শিক্ষার্থীর জন্য চারটি আসন নির্ধারিত – সিদ্ধাসন, পদ্মাসন, সিংহাসন ও ভদ্রাসন। এই আসনগুলির বিষদ বিবরণও এই উপনিষদে দেওয়া হয়েছে।
এই গ্রন্থে বলা হয়েছে, পদ্মাসনে বসে প্রাণায়মের সময় নিঃশ্বাস-প্রশ্বাস স্বাভাবিক রাখা উচিত। এই সময় শ্বাস গ্রহণ, শ্বাস রোধ ও শ্বাস ত্যাগ হবে ধীর, সুষম ও গভীর। এই গ্রন্থে সময়ের পরিমাপের (‘মাত্রা’ বা সাংগীতিক তালের মাধ্যমে) কথাও বলা হয়েছে, যাতে অভ্যাসকারী নিজেই প্রাণায়মের গতিবিধি পর্যবেক্ষণ ও অগ্রগতির পরিমাপ করতে পারে। যোগ শিক্ষার্থী নিজেই আঙুল দিয়ে নিজের হাঁটুর উপর টোকা মেরে সময়ের হিসাব রাখতে পারে। ক্রমান্বয়ে ষোলো মাত্রায় শ্বাস গ্রহণ, চৌষট্টি মাত্রায় শ্বাস রোধ ও ধীরে ধীরে বত্রিশ মাত্রায় শ্বাস ত্যাগকে প্রাণায়মের লক্ষ্য বলে উল্লেখ করা হয়েছে।
এই উপনিষদে প্রাণায়মের বিবিধ পদ্ধতি আলোচিত হয়েছে। যেমন বলা হয়েছে যে, এক নাসারন্ধ্র দিয়ে শ্বাস গ্রহণ করে অপর নাসারন্ধ্র দিয়ে শ্বাস ত্যাগের প্রাণায়মটি দিনে বেশ কয়েকবার নিয়মিত অভ্যাস করলে ‘নাড়ি’ (ধমনী) পরিশুদ্ধ হয় এবং তাতে হজম শক্তি ও পরিশ্রমের ক্ষমতা বৃদ্ধি পায়, মেদ হ্রাস পায় এবং ত্বক উজ্জ্বল হয়। এই গ্রন্থে যোগ-শিক্ষার্থীকে লবণ, সরিষা, অম্ল খাদ্য ও মশলাযুক্ত কষায় ঝাল খাদ্য গ্রহণ করতে বারণ করা হয়েছে। সেই সঙ্গে এও বলা হয়েছে যে, যোগ-শিক্ষার্থী উপবাস করবে না, ঊষাকালে স্নান করবে না, যৌন সংগম থেকে বিরত থাকবে এবং আগুনের কাছে বসবে না। ৪৬ থেকে ৪৯ সংখ্যক শ্লোকে দুধ ও ঘি, রান্না করা গম, কলাই ও ভাত খাওয়ার উপদেশ দেওয়া হয়েছে। এছাড়াও যোগাভ্যাসের সময় শরীরের যে যে অংশ কাঁপে বা বেশি ঘামে সেই সব স্থানে মালিশ করার কথাও বলা হয়েছে।
এই গ্রন্থ মতে, যোগাভ্যাসের পরবর্তী স্তরটির নামকরণ করা হয়েছে ‘ঘট’ (সংস্কৃত: घट)। এর উদ্দেশ্য কথিত হয়েছে প্রাণ (শ্বাস), অপান (শরীরে জলের মিশ্রণ ও বায়বায়ন), মন ও বুদ্ধির সংহতিসাধন এবং সেই সঙ্গে জীবাত্মা ও পরমাত্মার মিলন। যোগতত্ত্বোপনিষদের মতে এই ক্রিয়াটি ‘প্রত্যাহার’ (ইন্দ্রিয় থেকে মনোযোগ তুলে নেওয়া) ও ‘ধারণা’-র (মনঃসংযোগ) স্তরে উন্নতির পথে একটি ধাপ। এই উপনিষদের মতে, ‘ধারণা’ হল সকল ব্যক্তি ও সকল বস্তুকে তাঁর নিজের আত্মার সঙ্গে অভিন্ন ধারণা করা। ৭২ থেকে ৮১ সংখ্যক শ্লোকে যোগের ‘ঘট’ পর্যায়ে যে সকল অলৌকিক ক্ষমতা প্রাপ্ত হওয়া যায় সেগুলির বর্ণনা করা হয়েছে। সেই সঙ্গে উপনিষদে এও বলা হয়েছে যে, “উৎকর্ষ সাধনের জন্য অভ্যাস প্রয়োজন, যোগী কখনই তিনি কী অর্জন করেছেন তা নিয়ে আনন্দ অনুভব করবেন না, অহংকার করবেন না, কারও অনুরোধে কিছু করতে বা করে দেখাতে যাবেন না, অন্যদের কথা ভুলে থাকবেন এবং সেই সঙ্গে তিনি নিজের সামনে কী লক্ষ্য রেখে এগোচ্ছেন তার কথা সর্বদা স্মরণ করবেন”।
কুণ্ডলিনী
যোগতত্ত্বোপনিষদের ৮২ সংখ্যক শ্লোকের পর থেকে যোগানুশীলনের তৃতীয় স্তর ‘পরিচয়’ (সংস্কৃত: परिचय, ঘনিষ্ঠতা) বিস্তারিতভাবে বর্ণিত হয়েছে। যোগতত্ত্বের মতে, এই সময় যোগীর কুণ্ডলিনী জাগ্রত হয়। ধর্ম ও এশীয় বিদ্যার অধ্যাপক জেমস লকটেফেল্ডের মতে, ‘কুণ্ডলিনী’ হল “প্রত্যেক ব্যক্তির মধ্যে নিহিত সুপ্ত আধ্যাত্মিক শক্তি।” যোগতত্ত্বোপনিষদে যে প্রেক্ষাপটটি উল্লিখিত হয়েছে তা তন্ত্রেরও একটি ভিত্তিগত ধারণা। তন্ত্রে বলা হয়েছে, এটি মহাশক্তির এমন একটি রূপ যা সকল ব্যক্তির মধ্যেই সুপ্ত অবস্থায় থাকে এবং তার জাগরণই সাধনার লক্ষ্য। যোগতত্ত্বোপনিষদে এই স্তরটিকে বর্ণনা করা হয়েছে এমন এক স্থান হিসেবে যেখানে যোগীর চিত্ত (মন) জাগ্রত হয় এবং সুষুম্না ও চক্রে প্রবিষ্ট হয়।
পৃথিবী, অপ, অগ্নি, বায়ু ও আকাশ – এই পঞ্চতত্ত্বকে এই গ্রন্থে বলা হয়েছে ‘পঞ্চব্রহ্ম’, যা এই পঞ্চ তত্ত্বের মধ্যে নিহিত পাঁচ দেবতার (ব্রহ্মা, বিষ্ণু, রুদ্র, ঈশ্বর ও সদাশিব) প্রতীক এবং আরও বলা হয়েছে যে, এই পঞ্চ দেবতার নিকট উপনীত হওয়ার প্রক্রিয়াটি হল ধ্যান। যোগতত্ত্বোপনিষদের মতে, এই ধ্যানকে সঙ্গত দান করে বর্ণ, জ্যামিতিক আকৃতি ও মন্ত্র: পৃথিবীর ক্ষেত্রে স্বর্ণাভ হলুদ, চতুর্ভূজ ক্ষেত্র ও ‘লং’; অপের ক্ষেত্রে সাদা, অর্ধচন্দ্রাকার আকৃতি ও ‘বং’; অগ্নির ক্ষেত্রে লাল, ত্রিকোণ ও ‘রং’; বায়ুর ক্ষেত্রে কালো, ষট্কোণ ও ‘যং’ এবং আকাশের ক্ষেত্রে ধূম্রবর্ণ, বৃত্ত ও ‘হং’।
উপনিষদ্টির ১১২ থেকে ১২৮ সংখ্যক শ্লোকে হঠযোগের বিভিন্ন আসনের কথা নলা হয়েছে। শীর্ষাসন (২৪ মিনিট মাথা সম্পূর্ণ শরীরের নিচে রেখে পা উঠিয়ে থাকা), বজ্রোলি ও আম্রোলি মুদ্রার পদ্ধতি ও উপকারিতা সংক্ষেপে বর্ণনা করা হয়েছে। এই সকল আসন ও মুদ্রা অভ্যাসের মাধ্যমে যোগী রাজযোগের অবস্থায় উন্নীত হন এবং মাতা-পুত্র-পত্নী সম্পর্কের জীবনচক্রের অর্থ উপলব্ধি করতে পারেন।
প্রণব ধ্যান
যোগতত্ত্বোপনিষদে যোগানুশীলনের অঙ্গ হিসেবে ওঁ মন্ত্রটির মূলতত্ত্ব ব্যাখ্যা করে বলা হয়েছে যে, ‘ওঁ’ অর্থাৎ অ, উ ও ম – এই তিন অক্ষর প্রতিবিম্বিত করে “তিন বেদ, তিন সন্ধ্যা (প্রভাত, মধ্যাহ্ন ও সায়ম), তিন স্বর, তিন অগ্নি ও তিন গুণকে”। রূপকের মাধ্যমে এই যোগানুশীলনকে বর্ণনা করা হয়েছে ফুলের লুক্কায়িত সুগন্ধ আঘ্রাণ, দুধ থেকে ঘি প্রস্তুত, তিলের বীজ থেকে তেল প্রস্তুত, স্বর্ণ আকরিক থেকে স্বর্ণ নিষ্কাষণ এবং নিজ হৃদয়ে আত্মার অনুসন্ধানের সঙ্গে। ‘অ’ অক্ষরটি পদ্মের প্রস্ফুটিত হওয়ার প্রতীক, ‘উ’ অক্ষরটি ফুল ফোটার প্রতীক, ‘ম’ অক্ষরটি নাদে (তত্ত্ব বা অন্তর্নিহিত সত্য, শব্দ) উপনীত হয় এবং ‘অর্ধমাত্রা’ তুরীয় বা নৈঃশব্দের আনন্দের ইঙ্গিতবাহী।
যোগতত্ত্বোপনিষদে বলা হয়েছে যে, কথিত যোগপ্রণালী অনুসরণ করে যোগী যখন শরীরের নয়টি মুখের ক্রিয়ার উপর নিয়ন্ত্রণ স্থাপনে সক্ষম হন এবং অন্তর্বর্তী সুষুম্নাকে জাগরিত করেন, তখন তিনি কুণ্ডলিনীকেও জাগিয়ে তোলেন এবং আত্ম-সচেতন হন অর্থাৎ পরম সত্যকে জানতে পারেন এবং নিজ আত্মার প্রতি তাঁর দৃঢ় প্রত্যয় স্থাপিত হয়।
গুরুত্ব
যোগতত্ত্বোপনিষদ্ হল যোগ-সংক্রান্ত সর্বাপেক্ষা গুরুত্বপূর্ণ গ্রন্থগুলির অন্যতম।
"যোগতত্ত্বেই যোগানুশীলন সর্বাপেক্ষা অনুপূঙ্খভাবে উদ্ঘাটিত হয়েছে: এই গ্রন্থে [যোগের] আটটি ‘অঙ্গ’ উল্লিখিত হয়েছে এবং চার প্রকার যোগের মধ্যে পার্থক্যকরণ করা হয়েছে: মন্ত্রযোগ, লয়যোগ, হঠযোগ ও রাজযোগ।"
- মার্সিয়া এলিয়াড
হোয়াইটম্যানের মতে, এই গ্রন্থে বিভিন্ন ধরনের যোগানুশীলন পদ্ধতি আলোচিত হয়েছে। এর মধ্যে অন্যতম হল হঠযোগ, যা “সুসংহতভাবে গড়ে ওঠা এক অনুশীলন পদ্ধতি” এবং যার মূল উদ্দেশ্য হল “শরীরের সুস্বাস্থ্য ও শুচিতা রক্ষা এবং শরীরের সকল ক্রিয়ার উপর আত্ননিয়ন্ত্রণে উৎকর্ষ সাধন”। এই উপনিষদের একটি উল্লেখযোগ্য বৈশিষ্ট্য হল চার প্রকার যোগের সংজ্ঞা এবং একটি তুলনামূলক আলোচনা।
যোগতত্ত্বোপনিষদ্ ও ব্রহ্মোপনিষদ্ হল চক্র-সংক্রান্ত তান্ত্রিক ধারণাগুলির প্রাচীনতম উৎসের অন্যতম। এই ধারণাগুলিই তিব্বতি বৌদ্ধধর্মে গৃহীত হয়েছিল। যদিও ইয়ায়েল বেন্টরের মতে, তিব্বতি বৌদ্ধ শাস্ত্রে ও হিন্দু যোগতত্ত্বোপনিষদে দেহের অভ্যন্তরে চক্রগুলির অবস্থান প্রসঙ্গে সামান্য কিছু পার্থক্য লক্ষিত হয়।
এশিয়াটিক সোসাইটি (কলকাতা)
দ্য এশিয়াটিক সোসাইটি (ইংরেজি: The Asiatic Society) কলকাতার একটি অগ্রণী গবেষণা সংস্থা। ১৭৮৪ সালের ১৫ জানুয়ারি ভারততত্ত্ববিদ স্যার উইলিয়াম জোনস ব্রিটিশ ভারতের তদানীন্তন রাজধানী কলকাতার ফোর্ট উইলিয়ামে এই সংস্থাটি প্রতিষ্ঠা করেন। ভারতের তদানীন্তন গভর্নর-জেনারেল ওয়ারেন হেস্টিংস ছিলেন এই সংস্থার প্রধান পৃষ্ঠপোষক। ১৮০৮ সালে দক্ষিণ কলকাতার পার্ক স্ট্রিটের একটি ভবনে সংস্থাটি স্থানান্তরিত হয়। ১৯৬৫ সালে এই ঐতিহাসিক ভবনটির পাশেই সোসাইটির দ্বিতীয় ভবনটির দ্বারোদ্ঘাটন করা হয়। বর্তমানে সোসাইটির একটি নিজস্ব গ্রন্থাগার ও নিজস্ব সংগ্রহালয়ও রয়েছে। এই গ্রন্থাগার ও সংগ্রহশালায় সংরক্ষিত আছে অনেক প্রাচীন পুঁথি, বইপত্র, তাম্রসনদ, মুদ্রা, প্রতিকৃতি, ছবি ও আবক্ষ মূর্তি। উল্লেখ্য, কলকাতার এশিয়াটিক সোসাইটি সমজাতীয় সংস্থাগুলির মধ্যে প্রাচীনতম।
প্রতিষ্ঠার ইতিহাস
thumb|250px|এশিয়াটিক সোসাইটির প্রতিষ্ঠাতা [[উইলিয়াম জোন্স (ভাষাতাত্ত্বিক)|স্যার উইলিয়াম জোনস]] অষ্টাদশ শতাব্দীর অন্তিম ভাগে উইলিয়াম জোনস প্রাচ্য সম্বন্ধে গবেষণার উদ্দেশ্যে কলকাতা শহরে একটি উচ্চশিক্ষা সংস্থা প্রতিষ্ঠার জন্য উদ্যোগী হন। ১৭৮৪ খ্রিষ্টাব্দের ১৫ জানুয়ারি তার পাঠানো একটি আমন্ত্রণপত্রে সাড়া দিয়ে বিচারপতি জন হাইড, জন কার্নাক, হেনরি ভ্যান্সিটার্ট, জন শোর, চার্লস উইল্কিন্স, ফ্রান্সিস গ্ল্যাডউইন, জোনাথন ডানকান প্রভৃতি তিরিশ জন ইউরোপীয় বিদগ্ধ ব্যক্তি কলকাতা শহরের পুরাতন সুপ্রিম কোর্ট ভবনের এক সভায় মিলিত হন। এই সভার সভাপতিত্ব করেন মুখ্য বিচারপতি স্যার রবার্ট চেম্বার্স। এই সভায় জোনসের পরিকল্পনা মতো দ্য এশিয়াটিক সোসাইটি নামে একটি প্রতিষ্ঠান স্থাপিত হয়। এই প্রতিষ্ঠান স্থাপনের মূল উদ্দেশ্য ছিল, এশিয়ার ভৌগোলিক সীমার মধ্যে মানুষ ও প্রকৃতি দ্বারা সৃষ্ট সমস্ত বিষয় সম্বন্ধে অনুসন্ধান ও অধ্যয়ন করা। সংস্থার প্রথম সভায় তৎকালীন গভর্নর জেনারেল ওয়ারেন হেস্টিংস সভাপতিত্ব করেন এবং উইলিয়াম জোনস সহসভাপতির পদ অলঙ্কৃত করেন। ওয়ারেন হেস্টিংস এই সংস্থার উদ্দেশ্য সম্বন্ধে সহানুভূতিশীল হলেও তিনি এই প্রতিষ্ঠানের সভাপতি পদে অধিষ্ঠিত হতে অস্বীকার করেন এবং তার অনুরোধে জোনস ১৭৮৪ খ্রিষ্টাব্দের ৫ ফেব্রুয়ারি এই পদে অধিষ্ঠিত হন এবং আমৃত্যু এই পদে থাকেন। প্রথম দিকে এই প্রতিষ্ঠানের কার্যকরী সমিতি ছিল না এবং শুধুমাত্র সভাপতি ও সম্পাদক নামক দুইটি পদ ছিল যারা সমস্ত বিষয় দেখাশোনা করতেন। জোনসের মৃত্যুর পর সভার কাজ অনিয়মিত হয়ে পড়ে এবং হেনরি ট্রেল সহ বেশ কয়েকজন কার্যনির্বাহী সদস্য পদত্যাগ করলে প্রতিষ্ঠানটি কয়েক বছরের জন্য গুরুত্বহীন হয়ে পড়লেও ঊনবিংশ শতাব্দীর শুরু থেকে আবার ঘুরে দাঁড়াতে সক্ষম হয়। ১৮০৮ খ্রিষ্টাব্দে চিকিৎসাশাস্ত্র, ভৌতবিজ্ঞান প্রভৃতির উন্নতি সাধনের জন্য ফিজিক্যাল কমিটি এবং সাহিত্য, দর্শন, ইতিহাস, শিল্পকলা প্রভৃতি বিষয়ের উন্নতি সাধনের জন্য ''লাইব্রেরি কমিটি গঠিত হয়।